వెలగా వెంకటప్పయ్య
డాక్టర్‌ వెలగా వెంకటప్పయ్య 1932లో గుంటూరు జిల్లా తెనాలిలోని ఐతానగర్లో వెలగా నాగయ్య మరియు వెంకాయమ్మ దంపతులకు జన్మించాడు. ఆయనది ఓ సామాన్య రైతు కుటుంబం. ఉద్యోగ అన్వేషణలో భాగంగా లైబ్రరీస్‌ అథారిటీస్‌ వారి శాఖా గ్రంథాలయంలో ఓ చిరు ఉద్యోగిగా చేరి అంచలంచెలుగా ఎదిగారు. ఉస్మానియా విశ్వవిద్యాలయము నుంచి లైబ్రరీ సైన్సులో డిప్లొమా పొందారు. ఆంధ్ర విశ్వవిద్యాలయం వారు తెలుగులో బాలసాహిత్య వికాసం, ఆంధ్రప్రదేశ్‌లో బాలల గ్రంథాలయాల ప్రగతిపై ఆయన చేసిన పరిశోధనా కృషికి పీహెచ్‌డీ బహుకరించారు. వీరి సతీమణి నాగేంద్రమ్మ, సంతానం నలుగురు కుమారులు ఉన్నారు.ఇతడు తన 83వ యేట 2014, డిసెంబరు 29న గుండెనొప్పితో విజయవాడ లోని ఒక ప్రైవేటు ఆసుపత్రిలో మరణించాడు..
గోవిందప్ప వెంకటస్వామి
గోవిందప్ప వెంకటస్వామి (1918 అక్టోబర్ 1 – 2006 జూలై 7) భారతీయ నేత్రవైద్య నిపుణుడు, అంధత్వాన్ని నివారించడం కోసం కృషిచేసిన సామాజిక సేవకుడు. ప్రపంచంలోకెల్లా అతిపెద్ద నేత్రవైద్య సంస్థ అయిన అరవింద్ ఐ హాస్పిటల్ నిర్మాత. లక్షలమంది కంటిచూపును తిరిగి తెచ్చిన అత్యున్నత నాణ్యత, అతి ఎక్కువమందికి మద్దతు ఇవ్వగలిగిన అతి తక్కువ ఖరీదైన డెలివరీ మోడల్ తయారుచేసిన వైద్యునిగా ప్రఖ్యాతిగాంచాడు. లాభాపేక్ష రహిత సంస్థగా నమోదైన అరవింద్ ఐ కేర్ సిస్టమ్ ప్రారంభం నుంచి 5 కోట్ల 50 లక్షల మంది రోగులకు వైద్యం అందించి, 68 లక్షల శస్త్రచికిత్సలు చేసింది.